Primăria Suceava a depus la finanțare în parteneriat cu USV "Climate City Contract" care include proiecte de 400 de milioane de lei. Lungu: "În urma implementării acestor proiecte urmărim creșterea calității vieții în orașul nostru"
În data de 12 martie a fost depus contractul Climatic (Climate City Contract) al municipiului Suceava în cadrul Programului Horizon Europe, Misiunea "Orașe inteligente și neutre din punct de vedere al impactului asupra climei până in 2030", a anunțat primarul Ion Lungu.
"Documentele depuse au fost finalizate si asumate in parteneriat cu Universitatea Stefan cel Mare Suceava, reprezentanți ai mediului de afaceri, operatori locali de servicii publice și societatea civilă", a subliniat Lungu care a arătat că acest contract climatic prevede propuneri de proiecte de 400 de milioane de euro.
Proiectele depuse vizează:
-Reabilitarea și creșterea eficienței energetice a clădirilor publice si rezidențile
-Reabilitarea sistemului de transport si distribuție a energiei termice
-Utilizarea surselor de energie alternativă pentru iluminat public
-Creșterea gradului de reciclare a deșeurilor provenite din construcții
-Producerea de energie din surse alternative
-Eficientizarea sistemului de colectare selectivă și reciclare a deșeurilor
-Extinderea sistemului de transport public electric in Zona metropolitană
-Sisteme inteligente de management al traficului
-Reabilitare pădure parc Șipote și Zamca
– Stații de încărcare pentru vehicule electrice.
"În urma implementării acestor proiecte urmărim creșterea calității vieții în orașul nostru", a încheiat Ion Lungu.